มีอาการเหงือกบวมเล็กน้อยแลกสีซีดๆค่ะ แปรงฟันไม่มีเลือดออกเลยค่ะ ไม่มีอาการปวดใดๆ จะไปหาที่โรงพยาบาลเขาก็ยังไม่รับทำฟันคะแบบนี้เราควรรักษายังไงค่ะ
สวัสดีค่ะ หากเหงือกบวม แต่ไม่ได้มีสีออกแดง ไม่เจ็บ ไม่ปวด ก็ไม่น่าเกิดจากสาเหตุเหงือกอักเสบ เพราะหากเป็นเหงือกอักเสบ ก็น่าจะมีสีแดงเข้มขึ้น หรือมีอาการเจ็บและปวดร่วมดังนั้น เหงือกที่บวมอยู่ อาจเกิดจาก- มีฟันคุด ที่ไม่โผล่พ้นเหงือก แต่ดันเหงือกอยู่ จึงดูเหมือนเหงือกบวมได้- มีซีสต์หรือก้อนเนื้ออยู่ใต้เหงือก- การที่ฟันเกิดการซ้อนหรือเกกัน- การแพ้หรือระคายเคืองจากสารเคมีต่างๆ เช่น ยาสีฟัน น้ำยาบ้วนปาก รวมถึงอาหาร แต่ก็น่าจะมีอาการเจ็บ แสบ ร่วมด้วย- การตั้งครรภ์ ทำให้มีเลือดไหลมาเลี้ยงบริเวณเหงือกมากขึ้น เหงือกจึงดูบวมขึ้นได้ แต่ก็มักมีสีเข้มขึ้นหากเห็นเหงือกบวมเป็นเฉพาะจุด แนะนำควรไปพบทันตแพทย์เพื่อตรวจว่าเกิดจากสาเหตุใดค่ะ ทั้งนี้ หากโรงพยาบาลยังไม่เปิดให้บริการทางทันตกรรม ก็อาจไปตรวจที่คลินิกทันตกรรมก่อนได้ค่ะในเบื้องต้น ควรรักษาสุขอนามัยในช่องปากให้สะอาดเสมอด้วย โดยการบ้วนปากหรือแปรงฟันทุกครั้งหลังทานอาหาร รวมถึงการแปรงลิ้นด้วย และใช้ไหมขัดฟันอย่างน้อยวันละ 1 ครั้ง หลีกเลี่ยงการทานของหวานและการอมลูกอม และควรไปพบทันตแพทย์เพื่อดูแลสุขภาพช่องปากอย่างน้อยปีละ 1-2 ครั้งค่ะ